NÁRODNÁ RADA SLOVENSKEJ REPUBLIKY

**VIII. volebné obdobie**

CRD-417/2022

**900a**

**S p r á v a**

**Výboru Národnej rady Slovenskej republiky pre pôdohospodárstvo a životné prostredie o výsledku prerokovania návrhu poslanca Národnej rady Slovenskej republiky Tomáša VALÁŠKA na prijatie uznesenia Národnej rady Slovenskej republiky k Vyhláseniu klimatickej núdze (tlač 900)**

**­­­­­­­­­­­­­­­­­­­­­­­­­­­­**

Predseda Národnej rady Slovenskej republiky rozhodnutím č. 929 z 22. februára 2022 pridelil na prerokovanie **návrh poslanca Národnej rady Slovenskej republiky Tomáša VALÁŠKA na prijatie uznesenia Národnej rady Slovenskej republiky k Vyhláseniu klimatickej núdze** Výboru Národnej rady Slovenskej republiky pre pôdohospodárstvo a životné prostredie a zároveň ho určil za gestorský výbor. Uvedený výbor prerokoval predmetný návrh v stanovenom termíne.

Výbor Národnej rady Slovenskej republiky pre pôdohospodárstvo a životné prostredie prerokoval uvedený návrh na svojej 79. schôdzi dňa 15. marca 2022, avšak **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny prítomných členov výboru**.

Predmetná správa výboru o výsledku prerokovania  návrhu poslanca Národnej rady Slovenskej republiky Tomáša VALÁŠKA na prijatie uznesenia Národnej rady Slovenskej republiky k Vyhláseniu klimatickej núdze (tlač 900a) bola schválená uznesením gestorského výboru č. 206 zo dňa 15. marca 2022. Výbor určil poslankyňu Annu Zemanovú za spravodajkyňu výboru a poveril ju informovať o výsledku rokovania výboru na schôdzi Národnej rady Slovenskej republiky.

Jaroslav **K a r a h u t a,** v. r.

predseda výboru